L’Agrupació Musical Los Silos dóna la benvinguda a la primavera davall la batuta d’Eros Quesada
2025-07-24

La música de banda serà novament protagonista de l’activitat cultural de Burjassot de la mà de l’Agrupació Musical Los Silos que, diumenge que ve 19 d’abril, oferirà el seu Concert de Primavera.

Davall la batuta d’Eros Quesada, l’Orquestra Simfònica de l’Agrupació interpretarà, a partir de les 12 hores, Poeta i Aldeà, Obertura de F.V. Suppé, Trombone Concerto, de Ferdinand David, amb el trombó solista Ricardo Ortiz i la Simfonia núm. 1 de Beethoven.

L’entrada és gratuïta i oberta a tota la ciutadania. Des de l’Agrupació Musical Los Silos conviden a tot el poble de Burjassot a donar la benvinguda a la primavera amb ells en aquest especial i treballat concert.